《别卢平江之任景陵》
明代·罗兆鹏

江城萧飒起金商，尘海萍踪思渺茫。万里间关成梦鹿，十年留滞叹亡羊。

白云岭外家乡远，青草湖边客路长。孤舫与君谈缱绻，夜深灯火下维杨。

作者简介：罗兆鹏，一姓梁，字少南，号裕庵。新会人。明世宗嘉靖二十八年（一五四九）举人。初选长乐教谕，擢长泰知县，移治宁洋，卒以谗归。著有《沧溟一螺集》。清言良钰《增冈州遗稿》、清道光《新会县志》卷六有传。